Bejaarde vrou in Vrystaat vermoorCatharina Hough (66) is Dinsdag in Senekal in die Vrystaat vermoor. Kapt. Phumelelo Dhlamini, woordvoerder van die polisie, het aan Maroela Media gesê niemand is nog in hegtenis geneem in verband met die moord nie. Dhlamini sê Hough was saam met haar man by die huis toe sy omstreeks 17:10 na buite gegaan het. Hough is buite die huis aangeval en twee keer met ‘n skerp voorwerp gesteek. Volgens onbevestigde inligting is Hough met ‘n snoeiskêr aangeval. Sy is op die toneel dood. Dhlamini sê niks is gesteel nie en die motief vir die moord is nog nie bekend nie. Die verdagte het gevlug nadat die egpaar se honde hom wou aanval. Enigiemand met inligting kan ao. Jooste Louise kontak by 082 446 7635.